
Labklājības ministrija, reģistrācijas numurs 90000022064,_______________ (amats, vārds, uzvārds) personā, kurš rīkojas saskaņā ar Ministru kabineta 2004. gada 27. janvāra noteikumiem Nr.49 „Labklājības ministrijas nolikums”, (turpmāk – Pasūtītājs) no vienas puses, un
_________________(nosaukums, reģistrācijas numurs, __________________(amats, vārds, uzvārds) personā, kurš (-a) rīkojas saskaņā ar  (pārstāvības pamats) (turpmāk - Izpildītājs), no otras puses, abi turpmāk kopā saukti – Puses, bet katrs atsevišķi – Puse,
saņemot līdzfinansējumu no Eiropas Savienības kohēzijas politikas programmas 2021.-2027. gadam Eiropas Sociālā fonda plus 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma “Sociālo pakalpojumu kvalitātes un efektivitātes paaugstināšana” projekta “Sociālo pakalpojumu kvalitātes un efektivitātes paaugstināšana”,
saskaņā ar atklāta konkursa "Vispārīgās sociālo pakalpojumu kvalitātes uzraudzības sistēmas izstrāde", identifikācijas numurs LRLM 2024/22 ESF+ (turpmāk – Iepirkums), rezultātiem, noslēdz šādu līgumu (turpmāk – Līgums):

1. Līguma priekšmets, izpildes termiņš un Līgums summa
1.1. Pasūtītājs uzdod, un Izpildītājs apņemas, saskaņā ar Tehnisko specifikāciju (Līguma 1. pielikums) (turpmāk –  Tehniskā specifikācija), Izpildītāja atklātā konkursā iesniegto Tehnisko piedāvājumu (Līguma 2. pielikums) un Finanšu piedāvājumu (Līguma 3 pielikums), izstrādāt vispārīgās sociālo pakalpojumu kvalitātes uzraudzības sistēmas aprakstu (turpmāk – VSPKUS) un mācību saturu, aprobēt izstrādāto VSPKUS izmēģinājumprojektā, kā arī izvērtēt izmēģinājumprojekta rezultātus un nepieciešamības gadījumā precizēt izstrādāto VSPKUS un mācību saturu (turpmāk – Pakalpojums)  ne vēlāk kā 26 (divdesmit sešu) mēnešu laikā no Līguma noslēgšanas brīža. 
1.2. Pakalpojumu apmaksu nodrošina no Eiropas Sociālā fonda Plus finansējuma (turpmāk – ESF Plus) un valsts budžeta līdzekļiem.
1.3. Līgumcena par Pakalpojuma nodrošināšanu ir EUR ________ (____ euro un ____ centi) bez pievienotās vērtības nodokļa (turpmāk – PVN) (turpmāk – Līguma summa). PVN tiek maksāts saskaņā ar spēkā esošajiem normatīvajiem aktiem rēķina izrakstīšanas dienā.
1.4. Līguma summu atbilstoši katrai Pakalpojuma izstrādes daļai veido maksājuma daļas atbilstoši Finanšu piedāvājumam (Līguma 3. pielikums).
1.5. Latvijas Republikas normatīvajos aktos paredzētos nodokļus nomaksā Izpildītājs. 
1.6. Līguma summa ietver visas izmaksas, kas saistītas ar šajā Līgumā paredzētā Pakalpojuma sniegšanu pilnā apjomā, tajā skaitā, bet ne tikai, visas personāla izmaksas, autoratlīdzības, visi nodokļi (izņemot PVN) un nodevas, kā arī visas ar tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.). Papildu izmaksas netiks segtas.
1.7. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Izpildītājs, tai skaitā neparedzēto darbu izmaksas, kuras nav iekļautas Līguma summā, bet ir nepieciešamas Līguma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma priekšmeta apraksta arī tad, ja tās nav tieši norādītas Līgumā.
1.8. Risku par neparedzētiem darbiem Pasūtītājs uzņemas, ja:
1.8.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.8.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
1.8.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
1.9. Pasūtītājs ir tiesīgs neizmantot visu Pakalpojumu pilnā apjomā, un Izpildītājs nav tiesīgs celt iebildumus pret Pasūtītāju, kā arī prasīt zaudējumu atlīdzību.
1.10. Tehniskajā specifikācijā (Līguma 1. pielikums) ir ietverts indikatīvs veicamo uzdevumu apjoms. Līguma izpildes laikā pēc Pasūtītāja iniciatīvas tas var tikt precizēts, par papildu uzdevumiem attiecīgi palielinot Līguma summu, bet ne vairāk kā par 5% no tās. 
1.11. Līguma izpilde tiek finansēta no Eiropas Savienības kohēzijas politikas programmas 2021.-2027. gadam Eiropas Sociālā fonda Plus 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma “Sociālo pakalpojumu kvalitātes un efektivitātes paaugstināšana” projekta “Sociālo pakalpojumu kvalitātes un efektivitātes paaugstināšana”, kur 85% (astoņdesmit piecus procentus) no projekta finansē ar Eiropas Sociālā fonda Plus finansējumu un 15% (piecpadsmit procentus) – valsts budžeta līdzfinansējums.

2. Pušu pienākumi un tiesības
2.1.  Pasūtītājs apņemas:
2.1.1.	labā ticībā ievērot un izpildīt visus Līguma noteikumus;
2.1.2.	pēc Izpildītāja pieprasījuma, savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Pasūtītāja rīcībā, un organizatorisko atbalstu, kas nepieciešams Līguma izpildei, kā arī nepieciešamības gadījumā nodrošināt Pasūtītāja amatpersonu un citu atbildīgo darbinieku līdzdalību Līguma izpildē, lai nodrošinātu Līguma saistību izpildi no Pasūtītāja puses;
2.1.3.	saskaņā ar Līgumā noteikto kārtību izskatīt Līguma 3.1. apakšpunkta kārtībā iesniegto nodevumu un atskaišu  (turpmāk – Nodevumu) un to pielikumu atbilstību Līguma un tā pielikumos noteiktām prasībām un, ja nepieciešams, sniegt attiecīgus komentārus un papildinājumus vai pretenzijas šajā Līgumā noteiktajā veidā, kārtībā un termiņos;
2.1.4.	savlaicīgi informēt Izpildītāju par apstākļiem, notikumiem un problēmām, kas ietekmē vai var ietekmēt Pakalpojuma sniegšanu;
2.1.5.	saskaņā ar Līgumā noteikto kārtību pieņemt Izpildītāja savlaicīgi, kvalitatīvi, Līguma un tā pielikumu prasībām atbilstoši sniegtu Pakalpojumu;
2.1.6.	samaksāt Izpildītājam par Līgumā noteiktajā apjomā un savlaicīgi izpildīto Pakalpojumu saskaņā ar Līguma noteikumiem.
2.2. Pasūtītāja tiesības:
2.2.1.	pieņemt Nodevumus saskaņā ar Līguma un tā pielikumu noteikumiem;
2.2.2.	par saviem līdzekļiem veikt kontroli par Līguma izpildi, pieaicinot speciālistus un ekspertus;
2.2.3.	jebkurā laikā pieprasīt no Izpildītāja informāciju par Līguma izpildes norisi, tajā skaitā, bet ne tikai informāciju par apstākļiem, kas kavē vai varētu kavēt Līguma izpildi atbilstoši Līguma un tā pielikumu noteikumiem;
2.2.4.	pieprasīt Izpildītājam iesniegt Pakalpojuma izpildes laikā tapušos darba materiālus;
2.2.5.	nepieņemt nekvalitatīvi sniegtu Pakalpojumu vai tā daļu (Nodevumus), ievērojot Līguma 3.sadaļas noteikumus, un samaksu veikt tikai par kvalitatīvu un Pasūtītāja akceptētu un pieņemtu Pakalpojumu vai tā daļu (Nodevumu);
2.2.6. 	dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi.
2.3. Izpildītājs apņemas:
2.3.1.	labā ticībā ievērot un izpildīt visus Līguma noteikumus;
2.3.2.	Līguma 1.1. apakšpunktā noteikto Pakalpojumu izpildīt kvalitatīvi un pilnā apjomā, Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus un Pasūtītāja norādījumus;
2.3.3.	pēc Pasūtītāja pieprasījuma saņemšanas, informēt Pasūtītāju par Līguma izpildes norisi;
2.3.4.	Līguma izpildes ietvaros sagatavotos un ar Pasūtītāju elektroniskā veidā saskaņotos Nodevumus iesniegt saskaņā ar Tehniskajā specifikācijā noteikto formātu;
2.3.5.      savlaicīgi informēt Pasūtītāju par Līgumā minētiem apstākļiem un notikumiem, kuru dēļ var tikt ietekmēta Līguma precīza un pilnīga izpilde vai tā izpilde noteiktajā laikā;
2.3.6.	bez papildu samaksas novērst identificētās problēmas, kuras radušās Izpildītāja veiktās darbības vai bezdarbības rezultātā;
2.3.7.    nodrošināt Eiropas Savienības fondu publicitātes un vizuālās identitātes prasību ievērošanu sagatavotajos un Pasūtītājam iesniegtajos dokumentos saskaņā ar  Eiropas Parlamenta un Padomes 2021. gada 24. jūnija Regulu (ES) 2021/1060 (Kopīgo noteikumu regula, turpmāk - KNR); marķējumu ar Eiropas Sociālā fonda Plus atpazīstamības zīmēm un norādēm par līdzfinansējumu atbilstoši “ES fondu 2021.-2027. gada un Atveseļošanas fonda komunikācijas un dizaina vadlīnijām”; marķējumu ar Labklājības ministrijas grafisko zīmi (vienkāršotu pilnkrāsu versiju vai vienkāršotu divkrāsu versiju);
2.3.8.    Pakalpojuma izpildē iesaistīt personālu, kas noteikts Līguma 4. pielikumā “Līguma izpildē iesaistīto speciālistu saraksts” saskaņā ar Izpildītāja iepirkumā iesniegto Apliecinājumu par pakalpojumu sniegšanā iesaistītajiem speciālistiem;
2.3.9.       ievērot Līguma izpildē iesaistītā personāla un apakšuzņēmēju nomaiņas noteikumus;
2.3.10.   nodrošināt, ka, noslēdzot Līgumu un Līguma darbības laikā, Izpildītājs ievēro personas datu aizsardzības prasības, saņem personas piekrišanu datu apstrādei, tālākai Pakalpojuma nodošanai Pasūtītājam, un turpmākai izstrādātā Pakalpojuma lietošanai bez laika ierobežojuma. Līdz ar to Izpildītājs uzņemas pilnu atbildību par trešo personu personas datu aizsardzības prasību ievērošanu Līguma izpildē (audio, video, foto materiāliem) un turpmākā Pakalpojuma lietošanā;
2.3.11.   Līguma darbības laikā, kā arī pēc tā termiņa beigām, neizpaust nekādu ar Līguma izpildi vai Pasūtītāju, vai tā darbību saistītu konfidenciālu informāciju, kura tam uzticēta, izņemot gadījumus, kad Pasūtītājs ir sniedzis rakstisku piekrišanu šādas informācijas atklāšanai;
2.3.12.     nepieciešamības gadījumā, klātienē plānotās mācības pārcelt tiešsaistē uz video saziņas platformu (piemēram, Zoom, Webex utml.), ievērojot valstī noteiktos klātienē sniedzamo pakalpojumu ierobežojumus, ja attiecināms;
2.3.13.	uzrādīt personu apliecinošu dokumentu piekļuvei Pasūtītāja telpās;
2.3.14.    piedalīties  Pasūtītāja organizētajās sanāksmēs ar Izpildītāju un informēt par Līguma izpildes gaitu  (indikatīvi 1-2 reizes mēnesī). Izpildītāja ekspertu grupas sanāksmēs nodrošināt tiesības piedalīties Pasūtītāja pārstāvim;
2.3.15.     iesniegt VSPKUS izstrādes melnrakstus pēc Pasūtītāja pieprasījuma;
2.3.16.   sadarboties ar Labklājības ministrijas piesaistīto specifiskās sociālo pakalpojumu kvalitātes uzraudzības sistēmas apraksta izstrādātājiem, piedaloties Pasūtītāja organizētajās sanāksmēs un informējot par Līguma izpildes gaitu, apmainoties ar informāciju un daloties ar VSPKUS izstrādes melnrakstiem, vienojoties par savstarpējo papildināmību starp vispārīgo un specifisko sociālo pakalpojumu kvalitātes uzraudzības sistēmu; 
2.3.17.  nodrošināt Nodevumos lietoto terminu sinhronizāciju visā Pakalpojuma izstrādes laikā Izpildītājam, izmantojot sociālā darba vārdnīcu[footnoteRef:2].  [2:  Sociālā darba vārdnīca, pieejama: https://www.lm.gov.lv/lv/media/23154/download?attachment ] 

2.4. Izpildītāja tiesības:
2.4.1.      saskaņā ar Līguma nosacījumiem saņemt samaksu par Līguma izpildi;
2.4.2.       pieprasīt no Pasūtītāja informāciju par Līguma izpildes norisi, tajā skaitā, bet ne tikai informāciju par apstākļiem, kas kavē vai varētu kavēt Līguma izpildi atbilstoši Līguma un tā pielikumu noteikumiem.
2.5. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas kavē vai varētu kavēt savlaicīgu Līguma izpildi. Šāds paziņojums pats par sevi neatbrīvo Puses no atbildības par Līguma saistību savlaicīgu izpildi.
2.6. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.
2.7. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem. 
2.8. Izpildītājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības.
2.9. Parakstot Līgumu, Puses apliecina, ka to darbinieki vai citas personas, kas tiks iesaistītas Līguma izpildē, tiks iepazīstinātas ar nosacījumiem par konfidencialitāti pirms to iesaistīšanas Līguma izpildē.
2.10. Gadījumā, ja Līguma izpildes laikā kāda no Pusēm iegūst fizisko personu datus, tā Puse apņemas nodrošināt tādu tehnisko un organizatorisko līdzekļu lietošanu un lietotāja pārvaldību, lai aizsargātu fizisko personu datus un novērstu to nelikumīgu apstrādi, ievērojot normatīvos aktus, kas reglamentē fizisko personu datu apstrādi un aizsardzību, tajā skaitā Eiropas Parlamenta un Padomes regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), tajā skaitā Izpildītājs, ievācot jebkurus fizisko personu datus, ko tas apstrādā un nodod Pasūtītājam ar mērķi izpildīt Līgumu, veic datu subjekta informēšanas, kā arī citus no Regulas izrietošos pārziņa pienākumus.
2.11. Izpildītājs nedrīkst bez Pasūtītāja rakstiskas saskaņošanas nodot Pakalpojuma izpildes rezultātā iegūto vai apstrādāto Pasūtītāja informāciju trešajām personām, izņemot Līgumā un Latvijas Republikas spēkā esošajos normatīvajos aktos noteiktajos gadījumos.

3. Pakalpojuma izpildes kārtība
3.1. Pakalpojums sastāv no pakalpojuma izstrādes daļām jeb Nodevumiem – 3 (trijām) atskaitēm un 6 (sešiem) nodevumiem un to pielikumiem, kurus Izpildītājs īsteno (realizē) un iesniedz Pasūtītāja pārstāvim  Līgumā un tā pielikumos noteiktajā kārtībā.
3.2. Pasūtītājs 15 (piecpadsmit) darba dienu laikā izskata Līguma 3.1. apakšpunktā iesniegtos Nodevumus un saskaņo tos, ja tie atbilst Līguma un Tehniskās specifikācijas prasībām.
3.3. [bookmark: _Hlk15460612]Ja Pasūtītājs pieņem Nodevumu, Izpildītājam rakstiski par to tiek paziņots un Izpildītājs 3 (trīs) darba dienu laikā iesniedz parakstīšanai Pasūtītājam no savas puses ar drošu elektronisko parakstu parakstītu nodošanas – pieņemšanas  aktu.
3.4. Ja Nodevums vai tā daļa neatbilst Līguma un Tehniskās specifikācijas prasībām un/vai faktiskajai situācijai, Pasūtītājs paziņo Izpildītājam par pretenzijām par Nodevumu šādā kārtībā:
3.4.1. Pasūtītājs 15 (piecpadsmit) darba dienu laikā pēc Nodevuma saņemšanas rakstiski informē Izpildītāju par pretenzijām par iesniegto Nodevumu un nepieciešamajiem papildinājumiem un/vai labojumiem tajā;
3.4.2. Izpildītājs labo Nodevumu un iesniedz laboto Nodevumu Pasūtītāja norādītajā saprātīgajā termiņā, savukārt Pasūtītājs pieņem vai noraida labojumus;
3.4.3. Ja pēc Nodevuma atkārtotas saņemšanas Pasūtītājs konstatē, ka Izpildītājs nav novērsis pretenzijā norādītos trūkumus vai konstatē citu Nodevuma neatbilstību Līgumam un Tehniskās spefikācijas prasībām, un/vai faktiskajai situācijai, kā arī, ja Izpildītājs neiesniedz Nodevumu atkārtotai pārbaudei noteiktajā termiņā, vai Izpildītāja nokavējuma dēļ Pasūtītājam Nodevums vairs nav nepieciešams, Pasūtītājs ir tiesīgs piemērot Līguma 8.5. apakšpunktā noteikto līgumsodu.
3.5. Pēc Līguma 3.4. apakšpunktā norādīto trūkumu novēršanas, Izpildītājs atkārtoti iesniedz nodošanas – pieņemšanas aktu un Pasūtītājs rīkojas atbilstoši Līguma 3.2. un 3.3. apakšpunktā noteiktajai kārtībai. 
3.6. Izpildītājam ir pienākums par saviem līdzekļiem segt visas izmaksas, kas tam radušās saistībā ar papildinājumiem un labojumiem, kas veicami saskaņā ar Līguma 3.4. apakšpunkta kārtībā konstatētajiem trūkumiem, cik tālu tās netiek identificētas kā jaunas Līguma priekšmeta prasības.
3.7. Ja Pasūtītājs bez pamatota iemesla Līguma 3.4. apakšpunktā noteiktajā termiņā nepaziņo Izpildītājam par jebkādu Nodevuma neatbilstību vai konstatētiem trūkumiem, tiek uzskatīts, ka Pasūtītājam nav pretenziju par iesniegto Nodevumu.
3.8. Nodevums tiek uzskatīts par izpildītu un nodotu Pasūtītājam brīdī, kad abas Puses parakstījušas  nodošanas – pieņemšanas  aktu. Pēc nodošanas – pieņemšanas  akta abpusējas parakstīšanas, Izpildītājs iesniedz Pasūtītājam rēķinu apmaksai.
3.9. Pēc maksājuma veikšanas ar  nodošanas – pieņemšanas aktu nodotie Nodevumi kļūst par Pasūtītāja īpašumu.

4. Norēķinu kārtība
4.1. Līguma summa visu Līguma spēkā esamības laiku nepārsniedz Finanšu piedāvājuma (3.pielikums) noteikto kopsummu, izņemot Līguma 1.10.apakšpunktā minēto.
4.2. Uzsākot sekojošu Pakalpojuma daļu īstenošanu (Nodevuma sagatavošanu), Izpildītājam ir tiesības iesniegt avansa rēķinu 20 % apmērā no:
4.2.1. 1. atskaites "Pieredzes apmaiņas braucieni";
4.2.2. 1. nodevuma "Priekšizpēte";
4.2.3. 2. nodevuma “VSPKUS – sociālo pakalpojumu kvalitātes standarti, kritēriji un rādītāji"; 
4.2.4. 3. nodevuma “VSPKUS – sociālo pakalpojumu kvalitātes uzraudzības metodika un pielietojamie instrumenti";
4.2.5. 5. nodevuma ”VSPKUS – sociālo pakalpojumu kvalitātes gradēšanas sistēma un priekšlikumi sociālo pakalpojumu vides un informācijas piekļūstamības pašnovērtējuma veikšanai un rezultātu publiskai atspoguļošanai".
4.2.	Pasūtītājs avansa maksājumu veic 10 (desmit) darba dienu laikā no avansa rēķina saņemšanas 	dienas, pārskaitot to Izpildītāja rēķinā norādītajā kredītiestādes kontā. 
4.3.	Pēc katra Nodevuma pilnīgas izpildes Izpildītājs iesniedz Pasūtītājam nodošanas –  pieņemšanas aktu un rēķinu, kur katra Nodevuma līgumcena ir samazināta par Līguma 4.2. punktā minētā avansa summu, ja avansa maksājums ir veikts.
4.4.	Pasūtītājs samaksu par Līguma noteikumiem atbilstoša Nodevuma sagatavošanu veic 10 (desmit) darba dienu laikā no Pušu abpusēji parakstīta nodošanas – pieņemšanas akta un Izpildītāja rēķina saņemšanas, pārskaitot naudas summu Izpildītāja rēķinā norādītajā kredītiestādes kontā.
4.5.	Pasūtītājam nav pienākums pilnībā apmaksāt Izpildītāja rēķinu vai segt jebkādas Izpildītāja izmaksas par Nodevumu, par kuru saskaņā ar Līguma 3. sadaļas noteikumiem ir izvirzītas pretenzijas.
4.6.	Līguma pirmstermiņa izbeigšanas gadījumā samaksa tiek veikta tikai par faktiski sniegto Nodevumu vai tā daļu, kas ir pieņemta no Pasūtītāja puses, Līgumā paredzētajā kārtībā, un kas ir uzskaitīta abpusēji parakstītā Līguma pirmstermiņa izbeigšanas aktā.
4.7. Gadījumā, ja Pasūtītājs ir Izpildītājam samaksājis avansu, bet Pakalpojums (vai tā daļa) netiek sniegts, Izpildītājam ir pienākums atmaksāt saņemto avansu ne vēlāk kā 10 (desmit) darba dienu laikā no Pasūtītāja paziņojuma saņemšanas dienas.  
4.8.	Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā. 

5. Autortiesības
5.1. 	Intelektuālā īpašuma (autora mantiskās) tiesības, kas rodas, tiek radītas vai tiek iegūtas Līguma izpildes laikā, pieder Pasūtītājam pēc katra Nodevuma, kad abas Puses parakstījušas nodošanas – pieņemšanas  aktu.
5.2.	Intelektuālais īpašums šī Līguma izpratnē ir ne tikai autortiesības, preču zīmes, patenti, dizains, tirdzniecības zīmes, moduļi, bet arī visas citas intelektuālā īpašuma mantiskās tiesības, kas ir attiecināmas uz Pakalpojumu un tā izpildes laikā sagatavotajiem Nodevumiem un citiem rezultātiem vai to atsevišķām daļām, kas ir intelektuālā īpašuma mantisko tiesību objekti.
5.3.	Izpildītājs apliecina, ka ne Pakalpojuma izpildes process, ne arī sagatavotie intelektuālā īpašuma tiesību objekti (materiālie objekti), Nodevumi un citi rezultāti vai to atsevišķas daļas, kas ir intelektuālā īpašuma mantisko tiesību objekti, nepārkāpj un/vai neaizskar nekādas trešo personu intelektuālā īpašuma tiesības.
5.4.	Izpildītājs apliecina, ka tas ir ieguvis intelektuālā īpašuma tiesības, kas nepieciešamas Pakalpojuma izpildei un Līgumā noteikto Nodevumu sagatavošanai tādā apmērā, kas ir pietiekams Līgumā noteikto saistību izpildei, kā arī nodrošina Pasūtītājam pilnīgu rīcību ar izpildīto Pakalpojumu un sagatavotajiem Nodevumiem (materiālo objektu), kā arī to turpmāko izmantošanu, ņemot vērā šajā Līgumā noteiktos izņēmumus.
5.5.  Izpildītājs garantē, ka Līguma izpildē nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.
5.6. 	Gadījumā, ja pret Pasūtītāju tiks vērstas trešo personu prasības par autortiesību pārkāpumiem, kas tieši vai netieši saistītas ar Līguma izpildes laikā radītiem rezultātiem vai to atsevišķām daļām, tad Izpildītājs ir atbildīgs par trešo personu prasībām un uzņemas visu atbildību:
5.6.1.  bez maksas nekavējoties novērš jebkādu trešo personu tiesību aizskārumu; 
5.6.2.  pēc Pasūtītāja pieprasījuma uz sava rēķina aizstāv Pasūtītāju, ja trešās personas cēlušas prasījumus par intelektuālo tiesību aizskārumu;
5.6.3.  sedz Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.
5.7.  Līguma 5.6. apakšpunktā minētie pienākumi netiek ierobežoti ne laikā, ne atbildības apjomā
5.8.  Izpildītājs dod atļauju, ka Pasūtītājs var brīvi rīkoties ar Pakalpojuma izpildes laikā radītajiem un saskaņā ar Līguma nosacījumiem pieņemtajiem materiālajiem objektiem, tajā skaitā, Nodevumiem un citiem Pasūtītājam nodotajiem materiāliem, nesaskaņojot ar Izpildītāju.

6. Konfidencialitāte
6.1.	Visa un jebkāda informācija, ko Puses sniedz citai Pusei Līguma izpildes laikā vai arī tā atklājas, pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
6.2.	Pusēm nav tiesību izpaust informāciju, kas Līguma izpildes laikā gūta no citas Puses, trešajām personām bez Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
6.3.	Līguma ietvaros konfidenciālo informāciju ir tiesīgs lietot tikai Izpildītājs, tā apakšuzņēmēji un speciālisti vai darbinieki, ja vien Līgumā nav noteiks savādāk, vai Puses Līguma darbības laikā rakstiski nevienojas citādi. 
6.4.	Pušu pienākums ir nodrošināt, ka tā speciālisti vai darbinieki, kuri izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Izpildītājam šajā Līgumā.
6.5.	Pušu informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
6.5.1.	informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā Izpildītāja vai tā speciālistu rīcības dēļ);
6.5.2.	informācija saskaņā ar Latvijas Republikas normatīvajiem aktiem ir atklāta vai valdības, valsts vai pašvaldību iestādes to noteikušas par atklātu;
6.5.3. 	informācija, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
6.6.	Līguma noteikumi par konfidencialitāti ir spēkā bez termiņa ierobežojumiem arī izbeidzot Līguma darbību vai zaudējot tam spēku.
6.7.	Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Izpildītājs ir sagatavojis un nodevis Pasūtītājam. Materiālu un citu Līguma izpildes rezultātu izmantošanai pēc Pasūtītāja ieskatiem nav nepieciešama rakstiska Izpildītāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.

7. Apakšuzņēmēju un personāla nomaiņa
7.1. Izpildītājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām iepirkuma procedūrā Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā (izņemot 8. un 9. apakšpunktu) daļā minētajiem pretendentu izslēgšanas gadījumiem;
7.2.3. piedāvātais apakšuzņēmējs, kura sniedzamo pakalpojumu vērtība ir vismaz EUR 10 000 (desmit tūkstoši euro 00 centi) no kopējās iepirkuma līguma vērtības, atbilst PIL 42. panta otrajā (izņemot 8. un 9. apakšpunktu) daļā minētajiem pretendentu izslēgšanas gadījumiem;
7.2.4. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7. sadaļas noteikumiem.
7.5. Personālu, par kuru Izpildītājs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
7.6. Pasūtītājs nepiekrīt personāla nomaiņai vai jauna personāla iesaistei, ja Izpildītāja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, izvēloties piedāvājumu.
7.7. Pasūtītājs atļauj veikt Izpildītāja personāla nomaiņu vai jauna personāla iesaistīšanu Līguma izpildē 5 (piecu) darba dienu laikā pēc tam, kad Izpildītājs ir iesniedzis visu informāciju, kas nepieciešama lēmuma pieņemšanai.
7.8. Ja Izpildītājs ir iecerējis veikt personāla un/vai apakšuzņēmēju nomaiņu, Izpildītājs vismaz 5 (piecas) darba dienas iepriekš pirms plānotās nomaiņas rakstveidā par to informē Pasūtītāju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Izpildītājs par personāla un/vai apakšuzņēmēju nomaiņu nekavējoties informē Pasūtītāja kontaktpersonu pa elektronisko pastu.
7.9. Izpildītājs ir atbildīgs par tā nolīgto apakšuzņēmēju darbību/bezdarbību tādā pašā mērā kā par savu darbību/bezdarbību.

8. Pušu atbildība
8.1.	Izpildītājs saskaņā ar Latvijas Republikas Civillikumu atbild par to Pasūtītājam nodarīto zaudējumu atlīdzināšanu, kas radušies Izpildītāja, tā darbinieku vai piesaistīto speciālistu prettiesiskas rīcības (darbības vai bezdarbības) dēļ, kam par iemeslu ir ļauns nolūks vai rupja neuzmanība. 
8.2.	Pušu atbildība šī Līguma ietvaros ir ierobežota ar Līguma kopējo summu.
8.3.	Ja Izpildītājs Līgumā noteiktajā termiņā nav iesniedzis Nodevumu atbilstoši Līgumā noteiktajam, Pasūtītājam ir tiesības pieprasīt no Izpildītāja līgumsodu 0.1% (viena desmitā daļa procenta) apmērā no Līguma 1.3. apakšpunktā noteiktās kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma 1.3. apakšpunktā noteiktās kopsummas. 
8.4.   Ja Izpildītājs Līgumā noteiktajā termiņā saskaņā ar Tehnisko specifikāciju nav iesniedzis 3. atskaiti "Izpildītāja apliecinājums par norēķiniem ar izmēģinājumprojekta dalībniekiem", Pasūtītājam ir tiesības pieprasīt no Izpildītāja veikt atmaksu 5000.00 (pieci tūkstoši euro) EUR un PVN, ja attiecināms, par katru izmēģinājumprojekta dalībnieku par kuru Izpildītājs ir saņēmis samaksu saskaņā ar 1. atskaiti. (Ar grozījumiem, kas izdarīti 09.08.2024. sēdē, protokols Nr.5)
8.5.	Ja Izpildītājs Pasūtītāja noteiktajā termiņā nenovērš Līguma 3.4. apakšpunkta kārtībā konstatētās neatbilstības pilnā apjomā, Pasūtītājam ir tiesības pieprasīt no Izpildītāja līgumsodu 0.1% (viena desmitā daļa procenta) apmērā no Līguma kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma kopsummas (bez PVN).
8.6.	Ja Izpildītājs neievēro kļūdu un pieteikumu novēršanas laiku saskaņā ar Tehniskajā specifikācijā noteiktajām prioritātēm un Puses nav vienojušās par citu novēršanas laiku, Pasūtītājam ir tiesības pieprasīt no Izpildītāja līgumsodu 0.1% (viena desmitā daļa procenta) apmērā no Līguma kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma kopsummas (bez PVN).
8.7.   Ja Izpildītājs neievēro citus Līguma noteikumus, kas varētu ietekmēt Pakalpojuma izpildes kvalitāti, Pasūtītājam ir tiesības prasīt Izpildītājam līgumsodu EUR 300  (trīs simti euro, 00 centi) apmērā par katru konstatēto neatbilstības gadījumu.
8.8.	Ja Pasūtītājs neveic samaksu Izpildītajam Līgumā noteiktajā termiņā,  Izpildītajam ir tiesības pieprasīt no Pasūtītāja līgumsodu 0.1% (viena desmitā daļa procenta) apmērā no maksājuma summas (bez PVN) par katru maksājuma termiņa nokavējuma dienu, bet ne vairāk kā 10% (desmit procentu) apmērā no nokavētā maksājuma summas.
8.9.	Līguma 8.4. apakšpunktā noteiktā līgumsoda termiņš sākas no dienas, kad Pasūtītāja pārstāvis informē Izpildītāja pārstāvi par neatbilstībām (Līguma 3.4. apakšpunkts). Līgumsods netiek piemērots un aprēķināts par dienām, kurās Pasūtītāja pārstāvis pārbauda Nodevumu vai novērsto neatbilstību atbilstību Līguma un tā pielikumu prasībām.
8.10.	Ja Līguma izpildes vai Līguma izpildes rezultātu izmantošanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Izpildītāja neuzmanības (tajā skaitā vieglas neuzmanības) vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no Līguma kopsummas.
8.11.	Pasūtītājs ir tiesīgs ieturēt līgumsodu no Līguma 4.1. apakšpunktā maksājuma, kas Izpildītājam pienākas, pamatojoties uz Līgumu, pirms tā izmaksas Izpildītājam.
8.12.	Līgumsoda samaksa neatbrīvo Puses no to saistību pilnīgas izpildes un tā nav ieskaitāma zaudējumu atlīdzināšanā.
 
9.Nepārvarama vara
9.1.	Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, epidēmijas, pandēmijas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi par neiespējamu.
9.2.	Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un ir informējusi otru Pusi ne vēlāk kā 3 (trīs) darba dienu laikā par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
9.3.	Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
9.4.	Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
9.5. 	Ja Puse nokavē Līguma 9.2. apakšpunktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.

10.Līguma grozījumi, atkāpšanās no Līguma, Līguma atcelšana un izbeigšana
10.1.	Līguma darbības laikā, Pusēm savstarpēji vienojoties un noformējot vienošanos rakstiski, ir pieļaujami Līguma grozījumi (ievērojot Publisko iepirkumu likuma 61.pantā noteikto). Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā no abpusējas parakstīšanas brīža. 
10.2.  Būtiski Līguma grozījumi ir veicami Publisko iepirkumu likuma 61.panta trešajā un ceturtajā daļā noteiktajā kārtībā tikai šādos gadījumos, ja: 
10.2.1. Līguma izpildes laikā stājas spēkā izmaiņas normatīvajos aktos, ar ko tiek mainītas Līguma priekšmeta izpildes tehniskās prasības, kas pēc būtības neietekmē Līgumā noteikto rezultātu un nepalielina Līguma summu. Šādā gadījumā tiek veiktas izmaiņas Tehniskajā specifikācijā, atbilstoši tehniskajām prasībām vai normatīvo aktu izmaiņām;
10.2.2. Nepieciešams veikt neparedzētus darbus (Līguma 1.8. apakšpunkts), noslēdzot vienošanos ar Izpildītāju par neparedzētu darbu veikšanu; 
10.2.3. Pasūtītājam objektīvu iemeslu dēļ zudusi nepieciešamība pēc visa Līgumā minētā Pakalpojuma ieviešanas, kā rezultātā samazinās veicamo uzdevumu apjoms. Apjomu drīkst samazināt līdz 20% (divdesmit procentiem), veicot izmaiņas Tehniskajā specifikācijā un Tehniskajā piedāvājumā; 
10.2.4.  Ja no Pusēm neatkarīgu un objektīvu apstākļu dēļ Līgumu nav iespējams izpildīt noteiktajā termiņā vai apjomā, pagarināt Līgumu uz termiņu, kādā pastāv šie apstākļi, grozot Līgumā noteikto Pakalpojumu izpildes termiņu; 
10.2.5.  Grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. 
10.3.   Līguma izpildes laikā Līguma summa nevar tikt paaugstināta, izņemot 1.10. apakšpunktā minētajā situācijā.  
10.4.     Pusēm ir pienākums apturēt Līguma izpildi uz laiku šādos gadījumos: 
10.4.1. Ministru kabinetā ir ierosināta attiecīgā ārvalstu finanšu instrumenta (no kura līdzekļiem tiek apmaksās Līgums) plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts attiecīgā ārvalstu finanšu instrumenta finansējums, ko Pasūtītājs bija paredzējis Līgumā paredzēto maksājuma saistību segšanai; 
10.4.2. Saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu. 
10.5.   Pasūtītājs par Līguma apturēšanu uz laiku paziņo Izpildītājam 5 (piecas) darba dienas iepriekš. 
10.6.   Līgums tiek izbeigts šādos gadījumos: 
10.6.1. Līguma turpmāku izpildi padara neiespējamu nepārvarama vara; 
10.6.2. Ministru kabinetā ir ierosināta attiecīgā ārvalstu finanšu instrumenta (no kura līdzekļiem tiek apmaksās Līgums) plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts attiecīgā ārvalstu finanšu instrumenta finansējums, ko Pasūtītājs bija paredzējis Līgumā paredzēto maksājuma saistību segšanai; 
10.7.    Līgums var tikt izbeigts pirms noteiktā termiņa, Pusēm savstarpēji rakstveidā par to vienojoties, vienlaikus vienojoties par savstarpējo norēķinu kārtību, lai apmaksātu uz Līguma izbeigšanas brīdi izpildītos darbus.
10.8.   Puses ir tiesīgas izbeigt Līgumu pirms termiņa šādos gadījumos:
10.8.1. Saskaņā ar Pušu vienošanos;
10.8.2. Saskaņā ar spēkā esošajiem normatīvajiem aktiem;
10.8.3. Līgumā noteiktajos gadījumos.
10.9.   Pasūtītājam ir tiesības atkāpties no Līguma šādos gadījumos: 
10.9.1. Izpildītājs nesniedz Pakalpojumu  atbilstoši Līguma noteikumiem un Līguma pielikumiem; 
10.9.2. Izpildītājs ir būtiski kavējis pakalpojuma ieviešanas termiņu un termiņa kavējumā nav vainojams pats Pasūtītājs. Par būtisku Līguma izpildes termiņa kavējumu tiek uzskatīts, ja Līgumā noteiktais Pakalpojuma un tā daļu ieviešanas termiņš tiek kavēts vairāk par 30 (trīsdesmit) kalendāra dienām un Puses savstarpēji nav vienojušās par nepieciešamo pasākumu veikšanu Līgumā noteiktā Pakalpojuma ieviešanas sasniegšanu un tam paredzēto termiņu; 
10.9.3. Pakalpojuma ieviešana neatbilst Līguma vai tā pielikuma noteikumiem, un šī neatbilstība nav novērsta 30 (trīsdesmit) kalendāra dienu laikā pēc Pasūtītāja rakstiska brīdinājuma saņemšanas un neatbilstībā nav vainojams pats Pasūtītājs vai tā saistītā iestāde. 
10.9.4. Izpildītājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus; 
10.9.5. Izpildītājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma noslēgšanu vai izpildi; 
10.9.6. Ir pasludināts Izpildītāja maksātnespējas process, vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma; 
10.9.7. Izpildītājs pārkāpj vai nepilda citu būtisku Līgumā paredzētu pienākumu; 
10.9.8. Izpildītājs Pasūtītājam nodarījis zaudējumus; 
10.9.9. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē; 
10.9.10. Ārējā normatīvajā aktā noteiktajos gadījumos; 
10.9.11. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. 
10.10.  Pasūtītājs ir tiesīgs vienpusēji izbeigt Līgumu bez jebkādu zaudējumu atlīdzības pienākuma, ja Izpildītājs nepilda jebkādas Līguma saistības saskaņā ar Līguma noteikumiem un konstatētās neatbilstības nav novērstas 30 (trīsdesmit) dienu laikā no rakstiska Pasūtītāja brīdinājuma saņemšanas.
10.11.  Ja tiek pieņemts Saeimas, Ministru kabineta lēmums vai Labklājības ministrijas lēmums par finansējuma samazināšanu, kā arī citu būtisku apstākļu dēļ, Pasūtītājs ir tiesīgs vienpusēji atkāpties no Līguma, paziņojot par to rakstveidā Izpildītājam 10 (desmit) darba dienas iepriekš.
10.12.  Izpildītājs ir tiesīgs:
10.12.1. Prasīt pagarināt Līguma darbības termiņu, ja Līgumu nav iespējams izpildīt Līgumā noteiktajā termiņā Pasūtītāja vainas dēļ, par to iesniedzot Pasūtītājam rakstveida pieprasījumu ar pamatojumu;
10.12.2. Vienpusēji izbeigt Līgumu, ja Pasūtītājs (izņemot Līgumā vai tiesību normās noteiktajos gadījumos) kavē maksājumus par sniegto Pakalpojumu vairāk nekā 30 (trīsdesmit) kalendāra dienas, un Izpildītājs pēc šī kavējuma termiņa notecēšanas ir iesniedzis Pasūtītājam rakstveida atgādinājumu par attiecīgā maksājuma samaksu un Pasūtītājs 21 (divdesmit vienas) kalendāra dienas laikā pēc šī paziņojuma saņemšanas nav veicis attiecīgo maksājumu.
10.13. Līguma neizdevīgums, pārmērīgi zaudējumi, būtiskas izejmateriālu, iekārtu, darbaspēka izmaksu pieaugums, izpildes grūtības un citi līdzīgi apstākļi nav pamats, lai kāda puse atkāptos no Līguma, izņemot šajā Līgumā noteiktos gadījumus. 
10.14.   Līgums tiek atcelts Paziņošanas likuma noteiktajā kārtībā. Līgums ir uzskatāms par atceltu, ja paziņojuma adresāts neceļ iebildumus 5 (piecu) darba dienu laikā no attiecīga paziņojuma saņemšanas dienas vai attiecīgajā paziņojumā noteiktajā termiņā, ja tajā tiek noteikts cits termiņš. 
10.15.   Tiesību atkāpties no Līguma vai prasīt Līguma atcelšanu var izlietot, ja Puse rakstveidā ir tikusi brīdināta par iespējamo vai plānoto Līguma atcelšanu un nav novērsusi Līguma atcelšanas pamatu Līgumā vai paziņojumā noteiktajā termiņā. 
10.16.   Katra no Pusēm ir tiesīga ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma satura nav secināms, ka Līguma izpilde pēc strīda izšķiršanas vairs nebūs Pasūtītājam nepieciešama. 
10.17.  Līguma izbeigšanas gadījumā Puses vienojas par savstarpēju norēķinu kārtību par faktiski sniegtu Pakalpojumu vai Pakalpojuma daļu, kuru Pasūtītājs ir saskaņojis un pieņēmis ar nodošanas – pieņemšanas aktu, kā arī Izpildītājam ir pienākums 3 (trīs) darba dienu laikā atmaksāt Pasūtītājam saņemto avansa maksājumu, ja tāds tika veikts.

11. Strīdu izskatīšanas kārtība
11.1.	Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt pārrunu ceļā.
11.2.	Ja strīds netiek atrisināts pārrunu ceļā 30 (trīsdesmit) kalendāra dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā saskaņā ar Latvijas Republikas spēkā esošajiem normatīvajiem aktiem.

12. Personas datu apstrāde
12.1. Līguma izpildes ietvaros Pasūtītājs ir uzskatāms par pārzini, bet Izpildītājs par apstrādātāju Līguma izpildes ietvaros Pasūtītājs ir uzskatāms par pārzini, bet Izpildītājs par apstrādātāju Eiropas Parlamenta un Padomes Regulas (ES) Nr. 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)  Regulas izpratnē. Pušu tiesiskās attiecības par veicamo  datu subjektu personas datu apstrādi regulē Vienošanās par fizisko personu datu apstrādi (4. pielikums).
12.2  Pasūtītājs kā pārzinis veiks Izpildītāja datu subjektu personas datu (Izpildītāja paraksttiesīgās personas, pārstāvja un kontaktpersonas identificējošās informācijas, kontaktinformācijas, maksājuma datos ietvertās un ar Līguma izpildi saistītās informācijas) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
13.3. Pasūtītājs datu subjekta personas datus glabās vismaz 5 (piecus) gadus no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.
[bookmark: _Hlk148084698][bookmark: _Hlk78151539]
13. Citi noteikumi
13.1.	Līgums stājas spēkā ar dienu, kad to paraksta pēdējā no Pusēm un ir spēkā līdz pilnīgai Līgumā paredzēto saistību izpildei.  	
13.2.  Visi paziņojumi un pretenzijas, kas saistītas ar Līguma izpildi, ir iesniedzamas elektroniski vai rakstiski otrai Pusei.
13.3.	Ar šo Līgumu Puses nosaka šādus pārstāvjus:
	Pasūtītāja pārstāvis:
Vārds, uzvārds, amats
	Izpildītāja pārstāvis:
Vārds, uzvārds, amats

	Tālrunis: 
E-pasts: 
	Tālrunis: 
E-pasts: 


13.4.	Pušu pārstāvji ir tiesīgi Pušu vārdā saskaņot Līguma 3.2. apakšpunktā iesniegtos dokumentus, parakstīt Līguma 3.3. apakšpunktā minētos aktus, kā arī ir atbildīgi par Līguma izpildes uzraudzīšanu Pušu vārdā, Līguma izpildei nepieciešamo materiālu nodošanas un pieņemšanas organizēšanu un citiem uzdevumiem, kas noteikti Līgumā.
13.5.	Ja kāds no Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
13.6.	Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā, kad pēdējā no Pusēm paraksta vienošanos par Līguma grozījumiem.
13.7.	Pusēm rakstveidā 1 (vienas) nedēļas laikā ir jāinformē citai citu par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
13.8.	Ar Līguma 4.3. apakšpunktā minētā Izpildītāja iesniegtā rēķina apmaksas brīdi Nodevums un tā pielikumi pāriet Pasūtītāja īpašumā, un Pasūtītājs iegūst tā beztermiņa lietošanas tiesības.
13.9.	Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.
13.10.	Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
13.11.	Līgumam ir 6 (seši) pielikumi, kas ir šī Līguma neatņemamas sastāvdaļas:
13.11.1.	1.pielikums – Tehniskā specifikācija
13.11.2.   2. pielikums – Tehniskais piedāvājums
13.11.3.	3.pielikums – Finanšu piedāvājums
13.11.4. 	4.pielikums – Līguma izpildē iesaistīto speciālistu saraksts
13.11.5.	5.pielikums –  Nodošanas un pieņemšanas akts (veidlapa)
13.11.6.	6. pielikums – Vienošanās par fizisko personu datu apstrādi
13.12. Līgums ir sagatavots latviešu valodā un parakstīts elektroniska dokumenta formā ar drošu elektronisko parakstu, kas satur laika zīmogu.

15. Pušu rekvizīti un paraksti
	Pasūtītājs
	Izpildītājs

	Labklājības ministrija
	

	Reģ. Nr. 90000022064
	

	Adrese: Skolas iela 28, Rīga, LV-1331
	

	Tālr. 80205100
	

	Fakss: 67276445
	

	E-pasts: lm@lm.gov.lv
	

	Banka: Valsts Kase
	

	Konts: 
	

	SWIFT kods: 
	

	Drošs elektroniskais paraksts
ar laika zīmogu

_______________________________
/ Vārds, uzvārds /
	


______________________
                     /Vārds, uzvārds/

4.pielikums 
pie 2024.gada __________līguma Nr.______________

Līguma izpildē iesaistīto speciālistu saraksts  



5.pielikums 
pie 2024.gada __________līguma Nr.______________


 NODOŠANAS UN PIEŅEMŠANAS AKTS 
2024. gada ___. ______ līgumam Nr. ________ 
  
	Dokumenta datums ir tā 
	elektroniskās parakstīšanas datums 
  
Labklājības ministrija, reģistrācijas numurs 90000022064, adrese: Skolas iela 28, Rīgā, LV-1331 (turpmāk – Pasūtītājs), kuru, pamatojoties uz 2024.gada__. __________  līguma Nr. ________ ___________________(turpmāk – Līgums) ____________punktu  pārstāv _______________, no vienas puses, un
_________, reģistrācijas Nr. _______, adrese: ______, LV-_____, (turpmāk – Izpildītājs), tās _____ personā, kura(š) rīkojas saskaņā ar _______, no otras puses, abi turpmāk kopā saukti – Puses, bet katrs atsevišķi – Puse, 
paraksta šādu aktu (turpmāk -  as akts): 
  
1. Saskaņā ar 2024. gada __.________ Līgumu Nr.__________ (turpmāk – Līgums) Izpildītājs, saskaņā ar iepirkuma Nr. ____   _________ rezultātiem, izstrādāja ____________________________(turpmāk – Pakalpojums). 
  
2. Pasūtītājs apliecina, ka Pakalpojums sniegts paredzētajā termiņā, labā kvalitātē, atbilstoši Līguma noteikumiem par kopējo summu __________ EUR (__________ euro, _______ centi), tai skaitā, PVN 21% apmērā, kas sastāda _________ EUR (__________ euro, _______ centi). 
  
3. Saskaņā ar Līgumu tiek ieturēts avansa maksājums par summu __________ EUR (__________ euro, _______ centi), tai skaitā, PVN 21% apmērā, kas sastāda _________ EUR (__________ euro, _______ centi) (ja attiecināms). 
 
4. Kopējā summa par _______ Nodevumu ___________ EUR (__________euro, _______centi), tai skaitā, PVN 21% apmērā, kas sastāda _________ EUR (__________ euro, _______ centi). 
 
5. Pakalpojums tiek nodrošināts Eiropas Savienības kohēzijas politikas programmas 2021.-2027. gadam Eiropas Sociālā fonda Plus 4.3.5. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem pakalpojumiem; pilnveidot sociālās aizsardzības sistēmas, tostarp veicināt sociālās aizsardzības pieejamību; uzlabot ilgtermiņa aprūpes pakalpojumu pieejamību, efektivitāti un izturētspēju" 4.3.5.3. pasākuma “Sociālo pakalpojumu kvalitātes un efektivitātes paaugstināšana” projekta “Sociālo pakalpojumu kvalitātes un efektivitātes paaugstināšana” ietvaros. 
 
6. Aktam pievienots ___________ pielikums “________________________________” uz ________ lapām, kas ir Akta neatņemama sastāvdaļa. 
  
7.   Akts ir sagatavots latviešu valodā uz _______ lapām ar _________ pielikumu uz __________ un parakstīts ar drošu elektronisko parakstu, kas satur laika zīmogu. Akta un tā pielikuma abpusējas parakstīšanas datums ir pēdējā parakstītāja laika zīmoga datums un laiks.  
  
Pušu rekvizīti un paraksti  
	Pasūtītājs 
	Izpildītājs 

	Labklājības ministrija 
	 

	Reģ. Nr. 90000022064 
	 

	Adrese: Skolas iela 28, Rīga, LV-1331 
	 

	Tālr. 80205100 
	 

	Fakss: 67276445 
	 

	E-pasts: lm@lm.gov.lv 
	 

	Banka: Valsts Kase 
	 

	Konts: 
	 

	SWIFT kods: TRELLV22 
	 

	Drošs elektroniskais paraksts 
ar laika zīmogu* 
_______________________________ 
/ Vārds, uzvārds / 
	 
 
______________________ 
                     /Vārds, uzvārds/ 


  
*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU 
 
 

 

6.pielikums  
pie 2024.gada __________līguma Nr.______________ 


Vienošanās par fizisko personu datu apstrādi
	Vienošanās datums ir pēdējā pievienotā droša 
	elektroniskā paraksta un laika zīmoga datums
[bookmark: _Hlk131359295]
Labklājības ministrija, reģistrācijas numurs 90000022064, ___________ (amats, vārds, uzvārds)  personā, kurš rīkojas saskaņā ar Ministru kabineta 2004. gada 27. janvāra noteikumiem Nr.49 „Labklājības ministrijas nolikums”, (turpmāk – Pasūtītājs) no vienas puses (turpmāk – Pārzinis), no vienas puses, un 
_____________________, (turpmāk – Apstrādātājs), ______________(amats, vārds, uzvārds) personā, kurš rīkojas saskaņā ar sabiedrības statūtiem, no otras puses, abi turpmāk kopā – Puses, bet katrs atsevišķi – Puse, ievērojot to, ka Apstrādātājs, pamatojoties uz starp Apstrādātāju un Pārzini slēdzamo līgumu par vispārīgās sociālo pakalpojumu kvalitātes uzraudzības sistēmas izstrādi (turpmāk – Līgums), tajā noteiktajiem nolūkiem un līdzekļiem, veic Pārziņa vārdā Pārziņa datu subjektu (turpmāk – Datu subjekts) personas datu apstrādi kā apstrādātājs Regulas 4. panta 8. punkta izpratnē, noslēdz šādu vienošanos (turpmāk – Vienošanās):
1. Vienošanās priekšmets
1.1. Vienošanās attiecas tikai un vienīgi uz to personas datu apstrādi, ko Puses veic noslēgtā Līguma izpildei, kā arī saskaņā ar Regulas un citiem piemērojamiem datu aizsardzību regulējošiem normatīvajiem aktiem.
1.2. Vienošanās terminiem ir tāda pati izpratne, kā noteikts Regulas 4. pantā.
1.3. [bookmark: _Hlk109048368]Līguma izpildē Apstrādātājs Pārziņa vārdā veic tādu Datu subjektu kategoriju personas datu apstrādi, tāda mērķa sasniegšanai un tādā apmērā un kārtībā, kāda ir noteikta Vienošanās 1. pielikumā “Personas datu apstrādes procesa apraksts” (turpmāk – Vienošanās 1. pielikums).
2. Apstrādātāja pienākumi un tiesības
2.1. Apstrādātājs apstrādā Datu subjekta personas datus vienīgi Līguma izpildei un Vienošanās 1. pielikumā noteiktajam nolūkam, pamatojoties uz Pārziņa dokumentētiem norādījumiem, tostarp saistībā ar nosūtīšanu uz trešo valsti vai starptautisku organizāciju, izņemot, ja tas ir jādara saskaņā ar Eiropas Savienības vai Latvijas Republikas normatīviem aktiem, kas piemērojami Apstrādātājam, un šādā gadījumā Apstrādātājs par minēto juridisko prasību informē Pārzini pirms apstrādes uzsākšanas, izņemot, ja ar attiecīgo tiesību aktu šāda informēšana ir aizliegta.
2.2. Apstrādātājs neapstrādā Datu subjekta personas datus tādā veidā, kas ir pretrunā Pārziņa dokumentētiem norādījumiem. Apstrādātājs nekavējoties informē Pārzini, ja viņaprāt kāds dotais norādījums ir pretrunā Regulai vai citiem Eiropas Savienības vai Latvijas Republikas fizisko personu datu aizsardzības jomu regulējošiem normatīvajiem aktiem, norādot iespējamā pārkāpuma pamatojumu.
2.3. Apstrādātājs nodrošina, ka personas, kuras tas Līguma izpildē pilnvarojis apstrādāt datus, ir apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti.
2.4. Apstrādātājs visā Līguma izpildes laikā uztur visu Pārziņa vārdā veikto apstrādes darbību kategoriju reģistru, ietverot tajā Regulas 30. panta 2. punktā noteikto informāciju.
2.5. Ņemot vērā apstrādes tehnikas līmeni, īstenošanas izmaksas un apstrādes raksturu, apmēru, kontekstu un nolūkus, kā arī dažādas iespējamības un nopietnības pakāpes riskus attiecībā uz fizisku personu tiesībām un brīvībām, kurus rada apstrāde, Apstrādātājs un ikviena ar Apstrādātāju saistīta persona Līguma izpildes ietvaros par saviem līdzekļiem īsteno atbilstīgus tehniskus un organizatoriskus pasākumus, lai nodrošinātu tādu drošības līmeni, kas atbilst riskam, tostarp šādus atbilstošus pasākumus:
2.5.1. ikviens Līguma izpildē iesaistītais Apstrādātāja darbinieks vai apakšuzņēmējs, kurš var piekļūt Datu subjekta personas datiem, ir uzticams, katrā šādā gadījumā nodrošinot, ka piekļuve datiem tiek piešķirta vienīgi tādām personām, kurām tas ir nepieciešams savu amata pienākumu veikšanai Līguma izpildē;
2.5.2. veic regulāras Apstrādātāja darbinieku apmācības personas datu aizsardzības un informācijas tehnoloģiju drošības jautājumos;
2.5.3. uz šīs Vienošanās parakstīšanas brīdi Apstrādātājs ir apstiprinājis personas datu aizsardzības pārkāpuma pārvaldības procedūru, kas paredzēta, lai Apstrādātājs varētu izmeklēt, novērtēt un informēt par notikušo incidentu Pārzinim Līguma un Vienošanās noteiktajā kārtībā un apmērā;
2.5.4. veic Apstrādātāja tīkla drošības pārbaudes, kas paredz izmantot ugunsmūrus un daudzpakāpju DMZ arhitektūru, kā arī ielaušanās atklāšanas sistēmas un citas satiksmes un notikumu korelācijas procedūras nolūkā aizsargāt sistēmas no ielaušanās un ierobežot iespējama veiksmīga uzbrukuma apmēru;
2.5.5. Apstrādātāja sistēmām veic ievainojamības novērtējumu, ielāpu pārvaldību un draudu aizsardzības tehnoloģijas un plānotas uzraudzības procedūras drošības draudu, vīrusu un citu ļaunprātīgu kodu noteikšanai, novērtēšanai, mazināšanai un aizsardzībai no tiem pēc identificēšanas.
2.6. Apstrādātājs apņemas nenosūtīt Pārziņa Datu subjekta personu datus uz trešo valsti vai starptautisko organizāciju, ja pirms tam par to nav rakstiski vienojies ar Pārzini. Ja šāda rakstiska vienošanās ar Pārzini ir panākta, Apstrādātājam ir jānodrošina, ka tiek noteikts tiesisks pamats Pārziņa Datu subjektu personu datu nosūtīšanai uz trešo valsti vai starptautisko organizāciju un personu datu apstrāde tiek veikta saskaņa ar Regulu, Eiropas Savienības un Latvijas Republikas normatīviem aktiem. Tāpat Apstrādātājam ir pienākums nekavējoties rakstiski paziņot Pārzinim par ikvienu (plānoto) šādu personas datu pastāvīgu vai īslaicīgu nosūtīšanu.
2.7. [bookmark: _Hlk109047361]Apstrādātājs, ciktāl tas ir iespējams, ņemot vērā Datu apstrādes būtību, sniedz Pārzinim informāciju, kas nodrošina, ka Pārzinis pienācīgi un normatīvajos aktos noteiktajā termiņā var izpildīt savu pienākumu atbildēt uz pieprasījumiem par Regulas III. nodaļā paredzēto datu subjekta tiesību īstenošanu. Apstrādātājs nekavējoties 2 (divu) darba dienu laikā no datu subjekta pieprasījuma saņemšanas dienas paziņo Pārzinim par jebkuru pieprasījumu, ko tas ir saņēmis no Datu subjekta, kas attiecas uz Līguma izpildē veicamo personas datu apstrādi. Apstrādātājs pats nesniedz atbildi uz šo pieprasījumu, ja vien Pārzinis to nav uzdevis.
2.8. Apstrādātājs sniedz Apstrādātājam pieejamo informāciju Pārzinim Regulas 32., 33., 34., 35. un 36. pantā Pārzinim noteikto pienākumu izpildei, ja Pārzinis tādu pieprasa.
2.9. Apstrādātājs nekavējoties un pienācīgā kārtā Pārzinim dara pieejamu visu informāciju, kas nepieciešama, lai uzskatāmi apliecinātu, ka Apstrādātājs ir izpildījis Regulā un šīs Vienošanās 2. nodaļā Apstrādātājam uzliktos pienākumus, kā arī ļauj un palīdz Pārzinim vai Pārziņa pilnvarotam revidentam veikt revīzijas, tostarp pārbaudes, tai skaitā Apstrādātāja telpās vai fiziskajās iekārtās.
2.10. [bookmark: _Ref118808290]Par jebkādu personas datu izmantošanu ārpus Līguma un Vienošanās, par turpmāku glabāšanu pēc Līguma darbības termiņa beigām, ja tas nepieciešams tikai un vienīgi normatīvo aktu prasību izpildei, Apstrādātājs atbild kā pārzinis saskaņā ar Regulas prasībām.
2.11. Apstrādātājs patstāvīgi sedz savas izmaksas, kas nepieciešamas Vienošanās dokumentā noteikto Apstrādātāja pienākumu un saistību izpildei, tai skaitā, bet ne tikai, tam nepieciešamo visa veida resursu nodrošinājumu, atļauju un saskaņojumu iegūšanu un citas ar Vienošanās izpildi saistītās Apstrādātāja izmaksas.
3. Pārziņa pienākumi un tiesības
3.1. Gadījumā, ja Apstrādātājs nepilda no šīs Vienošanās izrietošos pienākumus, Pārzinis var dot rīkojumu Apstrādātājam bez nepamatotas kavēšanas apturēt Pārziņa Datu subjektu personas datu apstrādi līdz brīdim, kad Pārzinis pārliecinās, ka Apstrādātājs ievēro šajā Vienošanās dokumentā Apstrādātājam noteiktos pienākumus. Apstrādātājs nekavējoties informē Pārzini, ja tas jebkāda iemesla dēļ nespēj ievērot šajā Vienošanās dokumentā Apstrādātājam noteiktos pienākumus.
3.2. Pārzinim ir tiesības, pirms tam paziņojot Apstrādātājam, izbeigt Vienošanos, ja pat, apturot personas datu apstrādi šīs Vienošanās 3.1. apakšpunktā noteiktajā gadījumā, Apstrādātājs pēc Pārziņa noteiktā termiņa nepilnību novēršanai turpina nepildīt šajā Vienošanās dokumentā tām noteiktos pienākumus.
4. Apakšapstrādātāju piesaiste
4.1. Apstrādātājs bez iepriekšējas rakstiskas Pārziņa atļaujas nepiesaista citu vai papildu apstrādātāju (turpmāk – Apakšapstrādātājs) jebkurai no Pārziņa vārdā veicamajām personu datu apstrādes darbībām Līguma izpildē.
4.2. Apstrādātājs apņemas ievērot Regulas 28. panta 2. un 4. punktā minētos nosacījumus, saskaņā ar kuriem tiek piesaistīts Apakšapstrādātājs konkrēto personu datu apstrādes darbību veikšanai Pārziņa vārdā.
4.3. Apstrādātājs apņemas piesaistīt vienīgi tādu Apakšapstrādātāju, kas var pilnā apmērā nodrošināt, ka atbilstoši tehniskie un organizatoriskie pasākumi tiks īstenoti tādējādi, ka Pārziņa Datu subjektu personas datu apstrāde būs atbilstoša Regulas un citu normatīvo aktu prasībām un tiks nodrošināta datu subjekta tiesību aizsardzība.
4.4. Ja Apstrādātājs plāno piesaistīt Apakšapstrādātāju, Apstrādātājs rakstiski iesniedz konkrētās atļaujas pieprasījumu Pārzinim vismaz 10 (desmit) darba dienas pirms attiecīgā Apakšapstrādātāja piesaistīšanas, pievienojot īpašas atļaujas pieprasījumam informāciju, kas nepieciešama, lai Pārzinis varētu lemt par atļauju, tai skaitā par apstrādi, kuru plāno veikt Apakšapstrādātājs. Ja Pārzinis 10 (desmit) darba dienu laikā no pieprasījuma saņemšanas dienas Apstrādātājam ir iesniedzis pamatotus rakstiskus iebildumus par piesaistāmo Apakšapstrādātāju, nedz Apstrādātājs, nedz ar Apstrādātāju saistīta persona nedrīkst piesaistīt šo Apakšapstrādātāju (vai izpaust tam Pārziņa Datu subjekta personas datus), pirms turpmāk norādītajā kārtībā un termiņos netiks īstenotas pamatotas darbības Pārziņa norādīto problēmu atrisināšanai un Pārzinim netiks iesniegts pamatots rakstisks skaidrojums par to, kādas darbības ir veiktas. Šādā gadījumā tiek piemērota šāda Apakšapstrādātāja piesaistīšanas kārtība:
4.4.1. Apstrādātājs labticīgi sadarbojas ar Pārzini, īstenojot komerciāli pamatotas izmaiņas pakalpojumu sniegšanas kārtībā, kas ļauj izvairīties no piesaistāmā Apakšapstrādātāja pakalpojumu izmantošanas; 
4.4.2. ja Apstrādātājam 30 dienu laikā no Pārziņa paziņojuma saņemšanas dienas nav izdevies īstenot Pārziņa pieprasītās izmaiņas un labot Pārziņa norādītās problēmas (tostarp arī mainīt Apakšapstrādātāju, ja Pārzinis to ir pieprasījis), Pārzinim ir tiesības neatkarīgi no Līguma noteikumiem un iesniedzot Apstrādātājam attiecīgu rakstisku paziņojumu, nekavējoties izbeigt Līgumu tiktāl, ciktāl tas saistīts ar pakalpojumu, kuru sniegšanai ir nepieciešams izmantot piesaistāmā Apakšapstrādātāja pakalpojumus.
4.5. Apstrādātājs uzņemas pilnu atbildību par Apakšapstrādātāja veiktajām darbībām saistībā ar pakalpojuma sniegšanu.
5. Personas datu aizsardzības pārkāpuma pārvaldība
5.1. [bookmark: _Ref118808071][bookmark: _Hlk109038969]Apstrādātājs, tiklīdz tam kļuvis zināms par iespējamu personas datu aizsardzības pārkāpumu, bez nepamatotas kavēšanās, bet ne vēlāk kā 24 stundu laikā rakstiski paziņo par to Pārzinim, norādot paziņojumā šādu informāciju:
5.1.1. personas datu aizsardzības pārkāpuma apraksts, raksturs, datums, laiks un ilgums, rašanās cēlonis, iespējamās sekas Pārzinim un Datu subjektiem;
5.1.2. Datu subjektu kategorijas, to aptuvenais skaits, personas datu aizsardzības pārkāpumā skarto Datu subjektu personas datu kategorijas un to aptuvenais skaits;
5.1.3. Apstrādātāja veiktie pasākumi personas datu aizsardzības pārkāpuma novēršanai, apturēšanai un attiecīgajos gadījumos – Apstrādātāja veiktie pasākumi personas datu aizsardzības pārkāpuma iespējamo nelabvēlīgo seku mazināšanai Datu subjektiem un Pārzinim.
5.2. Apstrādātājs Vienošanās 5.1. apakšpunktā noteiktajā gadījumā pastāvīgi sadarbojas ar Pārzini un ievēro Pārziņa instrukcijas, lai nodrošinātu Pārzinim iespēju veikt pilnīgu personas datu aizsardzības pārkāpuma izmeklēšanu un veikt citas nepieciešamās turpmākās darbības saistībā ar pārkāpumu, tai skaitā, bet ne tikai, radīto seku mazināšanai.
5.3. Visi paziņojumi, kas iesniedzami Pārzinim, ievērojot Vienošanās 5.1. apakšpunktu, adresējami Pārziņa datu aizsardzības speciālistam uz elektroniskā pasta adresi: datu.aizsardziba@lm.gov.lv.
6. Pušu atbildība
6.1. Apstrādātājs ir atbildīgs par tiešiem vai netiešiem zaudējumiem, kas radušies Regulas, Līguma un Vienošanās neievērošanas dēļ vai Apstrādātājam rīkojoties neatbilstīgi vai pretēji Pārziņa likumīgiem dokumentētiem norādījumiem. Apstrādātājs nodrošina Pārzinim kompensāciju par dokumentāri pierādāmām izmaksām, prasībām, zaudējumiem, kaitējumiem, saistībām un izdevumiem, tostarp jebkādiem uzraugošās iestādes piemērotiem naudas sodiem, kas izriet vai ir saistīti ar jebkādu Regulas un Vienošanās nosacījumu pierādāmu pārkāpumu, ko izdarījis Apstrādātājs, Apstrādātāja darbinieki, pārstāvji vai Apakšapstrādātāji.
6.2. Šīs Vienošanās 2.10. apakšpunktā minētajā gadījumā Apstrādātājs ir atbildīgs par apstrādes tiesiskumu un no tā izrietošajām sekām saskaņā ar Regulu.
6.3. Apstrādātājs par Datu subjektu prasījumu par materiālu vai nemateriālu kaitējuma, kas pilnībā vai daļēji nodarīts ar Līguma un Vienošanās izpildes ietvaros veicamo personas datu apstrādi, atlīdzību nekavējoties, bet ne vēlāk kā 2 (divu) darba dienu laikā no tā saņemšanas dienas paziņo Pārzinim. Apstrādātājs sniedz nepieciešamo atbalstu Pārzinim, un Puses izmanto visus tiesību aizsardzības līdzekļus šādu prasījumu vispusīgai izvērtēšanai, lai izvairītos no zaudējumu nodarīšanas Pusēm.
6.4. [bookmark: _Ref118808410][bookmark: _Ref118808420]Apstrādātājs, pamatojoties uz Pārziņa regresa prasību, sedz Pārzinim zaudējumus sakarā ar Datu subjektu prasījumu par kaitējuma, kas nodarīts ar apstrādi, atlīdzību, ja tie radušies saistībā ar Regulā konkrēti Apstrādātājam paredzēto pienākumu neizpildi vai Apstrādātāja rīcību, kas bijusi neatbilstīga vai pretēja Pārziņa likumīgiem dokumentiem, norādījumiem vai nesavlaicīgu izpildi.
6.5. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar Datu subjektu prasījumu par kaitējuma atlīdzību un Datu valsts inspekcijas piemērotā naudas soda izpildi, ja tie radušies saistībā ar Pārziņa rīcības neatbilstību Regulas prasībām.
7. Citi noteikumi
7.1. Puses vienojas, ka visi strīdi, kas izriet vai rodas saistībā ar Līgumu vai Vienošanos, to izpildi vai interpretāciju, tiek risināti Līgumā noteiktajā kārtībā, ievērojot šīs Vienošanās 6.4. un 6.5. apakšpunktā noteikto kārtību attiecībā uz kaitējuma atlīdzību personas datu aizsardzības pārkāpuma rezultātā.
7.2. Vienošanās ir Līguma neatņemama sastāvdaļa. 
7.3. Vienošanās vai tās grozījumi stājas spēkā abu Pušu pilnvaroto pārstāvju parakstīšanas dienā.
7.4. Gadījumā, ja Līguma noteikumi ir pretrunā Vienošanās nosacījumiem, noteicošie ir šīs Vienošanās teikumi.
7.5. Ja kāds no Vienošanās noteikumiem tiek atzīts par spēkā neesošu vai spēku zaudējušu, pārējie Vienošanās noteikumi paliek spēkā. Vienošanās satur 1 (vienu) pielikumu, kas ir tās neatņemama sastāvdaļa.

[bookmark: _Hlk131448082]Pielikums
[bookmark: _Hlk113005934]pie Vienošanās par fizisko personu datu apstrādi
Personas datu apstrādes procesa apraksts
	Apstrādes nolūks
	Veikt priekšizpēti, izstrādāt vispārīgās sociālo pakalpojumu kvalitātes uzraudzības sistēmas aprakstu (turpmāk – VSPKUS), mācību saturu par VSPKUS, īstenot izstrādātās klātienes mācības, īstenot VSPKUS izmēģinājumprojektu, izvērtēt izmēģinājumprojekta rezultātus un nepieciešamības gadījumā precizēt izstrādāto VSPKUS un mācību saturu. 

	Apstrādes raksturs
	Atbilstoši Līguma 1. pielikumā “Tehniskā specifikācija” noteiktajam (turpmāk – Tehniskā specifikācija).

	Personas datu veidi
	· Valsts un pašvaldības iestāžu, sociālo pakalpojumu sniedzēju un citu juridisko personu pārstāvju vai sociālo pakalpojumu saņemšanā iesaistīto fizisko personu vai to pārstāvju vārds, uzvārds, amats, darba vietas vai pārstāvētās organizācijas nosaukums vai saņemtais sociālais pakalpojums, kontaktinformācija u.c. informācija, kas tiks identificēta un būs nepieciešama veiksmīgai uzdevumu izpildei (atbilstoši Tehniskās specifikācijas 2.1. un 2.2.8. apakšpunktos noteiktajam). 
· Izpildītāja piesaistītā personāla vārds, uzvārds, personas kods, atlīdzības (honorāra) apmērs, izmaksu dati (norēķinu konts, izmaksu datums), aprēķinātie un ieturētie nodokļi normatīvajos aktos noteiktajā apmērā – atlīdzības aprēķināšanai un izmaksai, informācija par piesaistīto speciālistu izglītību un pieredzi atbilstoši atklāta konkursa “Vispārīgās sociālo pakalpojumu kvalitātes uzraudzības sistēmas izstrāde” nolikumam.
· Mērķa grupas personas identificēšanai un atbilstības pārbaudei iesaistei mācībās (atbilstoši Tehniskās specifikācijas 2.4.5. apakšpunktam) tiks apstrādāti šādi personas dati: personas vārds un uzvārds, personas kods un informācija par personas piederību attiecīgajai mērķa grupai (Labklājības ministrijas un sociālo pakalpojumu sniedzēju pārstāvji). 
· Mācībās iekļautajos videomateriālos moderatora balss, attēls (ja tiks iekļauts mācību formātā).
· Izmēģinājumprojektā iesaistīto sociālo pakalpojumu sniedzēju (juridiskās personas) pārstāvju vārds, uzvārds, amats, pārstāvētās organizācijas nosaukums. Pakalpojumu sniedzēju (juridiskas personas) izmaksu dati (norēķinu konts, izmaksu datums), aprēķinātie un ieturētie nodokļi normatīvajos aktos noteiktajā apmērā – līgumsaistību apmaksai.
· Izmēģinājumprojektā iesaistīto sociālo pakalpojumu sniedzēju piesaistītā personāla dati, kas būs nepieciešami sociālā pakalpojuma kvalitātes uzraudzībai saskaņā ar izstrādāto VSPKUS, piemēram, ieņemamais amats, profesionālā kvalifikācija, izglītība, darba slodze, sociālā pakalpojuma sniegšanas laikā veiktās darbības u.c.
· Izmēģinājumprojektā iesaistīto sociālo pakalpojumu sniedzēju klientu dati, kas būs nepieciešami sociālā pakalpojuma kvalitātes uzraudzībai saskaņā ar izstrādāto VSPKUS, piemēram, sociālā pakalpojuma saņemšanas regularitāte un ilgums, pakalpojuma saņemšanai izstrādātais atbalsta plāns, funkcionālo traucējumu smaguma pakāpe u.c.
· Izmēģinājumprojektā, saskaņā ar izstrādāto VSPKUS, sociālo pakalpojumu sniedzēju klātienes pārbaužu laikā fiksētie apstākļi saistībā ar sociālā pakalpojuma nodrošināšanu un klientu situāciju attiecīgā sociālā pakalpojuma saņemšanas laikā.  

	Datu subjektu kategorijas
	· Latvijas Republikas Labklājības ministrijas pārstāvji
· Izpildītāja personāls
· Sociālo pakalpojumu sniedzēju pārstāvji un personāls
· Sociālo pakalpojumu saņēmēji (klienti)
· Pašvaldību un citu iestāžu pārstāvji

	Apstrādes darbības
	Atbilstoši Tehniskās specifikācijas 2.1., 2.2.8., 2.4. un 2.5. punktā noteiktajam.

	Datu glabāšanas laikposms
	· Līdz Pārziņa norādījuma saņemšanas dienai par personas datu dzēšanu;
· Līdz Pārziņa norādījuma saņemšanas dienai par personas datu dzēšanu, apmierinot Datu subjekta pieprasījumu par personas datu dzēšanu;
· Līdz Līgumā noteikto saistību izpildei.

